**Списък с корекции, направени от докторант Йордан Йорданов по дисертационен труд на тема   
„Облачна информационна система за управление на поръчките от клиенти в производствено предприятие“  
(12.06.2025 г.)**

**Във връзка с бележките и препоръките на проф. д-р Юлиян Василев, в дисертационния труд са извършени следните промени:**

1. **Уточняване на терминологията във въведението:**

* Във въведението са променени всички изречения, съдържащи думата „оптимално“, с цел подобряване на терминологичната прецизност.

1. **Корекции и адаптации на фигура 3.9:**

* Фиг. 3.9 (с. 149) е преработена така, че да бъде адаптирана по цитирания източник, в контекста на разработваната система.

1. **Заключение и литературни източници:**

* Заключението е преработено, като се акцентира върху значимите приноси и предложения за бъдещи изследвания.
* Основният текст и използваната литература са синхронизирани по отношение на цитирани източници.
* Разминавания, напр. при цитиране на Fowler, са коригирани.
* Неработещи линкове са актуализирани.
* Поправено е неточното библиографско цитиране (напр. за Debski, A. et al.).

1. **Преработена е „справката за приносните моменти“:**

* Приносите са прегледани и преработени по препоръката от предходната рецензия.
* Запазени са приносните моменти, представени в секция „в приложен план“.

1. **Преработени технически бележки:**

* Преодоляване на проблеми -> решаване на проблеми (с. 67).
* “следва да следват” (с. 75) -> следват принципите и ..
* „имплементира“ (с. 90) -> реализира
* „специфични особености“ (с. 106) -> отделни характеристики
* представихме -> е представен (с. 112)
* Възможно Предлагаме „Хайделберг Цимент Девня“ да изгради … (с. 119) -> „Хайделберг Цимент Девня“ може да създаде частен облак,
* За нуждите на микроуслугите в ПОСУП могат предлагаме да се използват … (с. 130)
* В контекста на настоящото проучване рационализацията се свързва с хармонизацията на различни подходи за управление на клиентски поръчки и постигането на условия на омниканалност.

**Във връзка с бележките и препоръките на доц. д-р Иван Куюмджиев, в дисертационния труд са извършени следните промени:**

1. **Уеднаквяване на стила и езика на графиките**

* Графиките са унифицирани по отношение на стил и език, като някои от тях са адаптирани с цел да се осигури по-добро разбиране на съдържанието.

1. **Количествен анализ на ползите от внедряването спрямо съществуваща система (трета глава):**

* В допълнение към представените резултати от тестването на облачната система е добавен абзац, в който се споменава, че в бъдещ етап може да се добави количествен анализ, който да покаже конкретните ползи от внедряването, сравнявайки съществуващата ERP подсистема в ПОСУП.
* Анализът следва да обхване параметри като: времето за обработка на поръчки (от подаване на заявка до доставка на продукция), сравнение на процента на грешки, забавяния във всеки етап от вътрешната верига на доставки, както и оценка на надеждността и устойчивостта при различни натоварвания.

**Във връзка с бележките и препоръките на гл. ас. д-р Латинка Тодоранова, в дисертационния труд са извършени следните промени:**

1. **Разясняване на характеристиките на SCM и ERP (Първа глава):**

* В точка 1 са представени основни характеристики, прилики и разлики между SCM и ERP системи, включително обхватът и целите им.
* Представени са видовете данни, които се събират, обработват и съхраняват, както и възможността SCM и ERP да функционират както самостоятелно една от друга, така и интегрирани и работещи съвместно.
* Представена е връзката на SCM и ERP със системите за управление на взаимоотношенията с клиенти (CRM).

1. **Подобрение на концептуалния модел на облачната система (Втора глава):**

* Представен е адаптиран концептуален модел, който дефинира функционалните и нефункционалните изисквания, за да се избегнат прекалено общи формулировки.

1. **Добавяне на изводи и обобщения към всяка глава:**

* В края на всяка от трите глави са формулирани заключения и обобщения, които служат и като връзка към следващата глава.

**Във връзка с бележките и препоръките на гл. ас. д-р Бонимир Пенчев, в дисертационния труд са извършени следните промени:**

1. **Включване на основни научни и приложни приноси в заключението:**

* Заключението е подобрено и съдържа преглед на основните научни и приложни приноси от изследването.

1. **Връзка между поставените задачи и заключението:**

* Заключението е преработено така, че да показва как всяка от задачите, формулирани във въведението, е изпълнена и как тези задачи се свързват с основните приноси.

1. **Представяне на насоки за бъдеща работа:**

* В заключението са представени потенциални области за развитие на настоящото изследване и допълнителни въпроси, които могат да бъдат разгледани.